සෑම වසරකම අප්‍රේල් පළමුවැනිදා ඇරැඹෙන වසන්ත සැණකෙළිය ඒ මාසය පුරාවටම පැවැත්වෙන්නේ දහස් සංඛ්‍යාත ජනතාවකට සතුට විනෝදය ලබාදෙමිනි. මේ නිසාම වසන්ත සමයේදී නුවරඑළියේ හෝටල්, මෙන්ම නවාතැන්පොලවල්ද පිරීයයි. උදේ සිට රාත්‍රිය දක්වාම සැණකෙළියක්ව පැවැත්වෙන නුවරඑළිය මේ කාලයේදී ලංකාවේ වඩාත්ම අසිරිමත්ම නගරය බවටද පත්වේ. වසන්ත සැණකෙළියේ විවිධ අවස්ථාවලට සහභාගි වන සංචාරකයන්ට නුවරඑළියේ දී තවත් බොහෝ අසිරිමත් දේවල්ද දැක බලාගත හැකිවීම වාසනාවකි. දිය ඇලි, ජලාශ මෙන්ම හෝර්ටන්තැන්න සහ සඳතැන්නද ඒ අතර වේ. එපමණක් නොව නුවරඑළියේ හැම ගෙයක් ගෙයක් ගානේම මේ කාලයට මලින් බරය. තිබෙන පුංචි ඉඩකඩක වුවත් මලින් බරවූ මල් පඳුරකි. වසන්තයට නුවරඑළිය මලින් සැරැසීම චිරාත් කාලයක පටන්ම නුවරඑළි නිවැසියන්ගේ පුරුද්දකි. මේ ගෙවතුවල අලංකාරත්වය වෙනුවෙන් තෑගි පිරිනැමීමට නගර සභාව කටයුතු කිරීම ඊට ප්‍රධානම හේතුවක් බවද නුවරඑළියේ හිටපු උද්‍යාන පාලක ඇන්ටන් සමන්ප්‍රිය මහතා මා සමඟ පැවැසුවේය.
නුවරඑලියට එන සංචාරකයින්ට නැරබිය හැකි වෙනත් ස්ථාන මොනවාද
හෝර්ටන්තැන්න සහ සඳතැන්නද